מלנומה אהובתי

מלנומה אהובתי היא מיני סדרה טלוויזיונית ששודרה בשנת 2005, שהפכה מאוחר יותר לסרט קולנוע.

הסדרה המבוססת על סיפורו האמיתי של השחקן יגאל עדיקא – סיפור מחלתה של אשתו אורית בסרטן עור קטלני, מלנומה. עדיקא יזם את הסדרה, וגם שיחק בתפקיד הראשי כשלצידו הופיעה השחקנית־רקדנית שרון צוקרמן. ביצירת הסדרה שיתף עדיקא פעולה עם הכותבים והבמאים יוסי מדמוני ודוד אופק עמם רשומות לו הופעות ביצירותיהם האחרות – "בת ים ניו יורק", "טייק אוויי" ו"המנגליסטים". את הסדרה הפיק חיים שריר וצילם אסף סודרי שאף זכה בפרס האקדמיה לטלוויזיה על צילומה.

צילומי הסדרה החלו במרץ 2005 והיא עלתה לשידור בנובמבר.

הסדרה זכתה בפרס האקדמיה הישראלית לטלוויזיה בקטגוריית הדרמה הטובה ביותר לשנת 2006.

לאחר הקרנתה בטלוויזיה, הפכה הסדרה גם לסרט קולנוע שהוקרן במסגרת התחרות הרשמית של פסטיבל הסרטים הבינלאומי במונטריאול ובפסטיבל חיפה.

קישורים חיצוניים 

 הסרט המלא לצפיה בתשלום באתר ארכיון ישראלי לסרטים - סינמטק ירושלים

הערות שוליים

סדרות טלוויזיה ישראליות שעלו לשידור בשנות ה-2000
מיני-סדרות טלוויזיה
זוכי פרס האקדמיה לטלוויזיה: תוכניות וסדרות
סרטים ישראליים המבוססים על סיפור אמיתי